Københavns Adresseavis, 1779-04-21
Priis=Materier. Videnskabernes Societæt i Gottingen har udsat følgende Priis=Spørsmaal til November 1780. Hvorledes vare egentlig de Gamles Biergverker indrettede, og kan vi ikke ved at sammenligne dem med de i vore Tider værende lære noget af de Gamle, som kunde være nyttigt: Hos de gamle Skribentere findes ikke meget om Biergverker, det fornemste Sted er hos Plinius. Angaaende Spørsmaalet, saa have allerede Agricola, Cæsalpinus, Mercatus, Blasius og Caryophilus skreven i denne Materie. Selskabet ønsker ey saa meget kritiske og historiske Undersøgelser (saadanne som f. Ex. AlonsoCarillo Lasso har givet og gamle Biergverker i Spanien) som Oplysninger, af hvilke kunde sees, hvorledes de Gamles Biergverker egentlig have været indrettede, hvad for Maskiner, Opfindelser a. de have havt. Afhandlingerne maae være indsendte i September 1780. Prisen er 50 Ducater. - Til November 1779 fremsættes anden Gang følgende occonomiske Spørsmaal, hvorpaa ingen Svar i rette Tid er indkommet: At give den rigtigste, fuldstændigste og tydeligste Underretning, hvorledes Landhuusholdere best og fordeelagtigst kan sælge deres Producter og indkiøbe de Vare, som de behøve til Landhuusholdningen; og første Gang til Julii 1780. Hvilket Forhold imellem Planternes Dyrkning og Quægavl, eller begges enkelte Deele der er det fordeelagtigste for Staten og Landhuusholdningen, - paa et hvert af disse 2de Spørsmaal sættes en Priis af 12 Ducater. Afhandlingerne maae som sædvanlig være indsendte inden Mai Maaneds og Septembers Udgang. Tronhiem. J Anledning af H. M. Kongens Fødselsdag den 29 Jan. har det Kongel. norske Videnskabers Sælskab tilkiendt de af H. K. H. Arveprinds Friderichs aarlige Gave udsatte Belønninger til efterfølgende af Bondestanden i Norge; Gregers Asbiørnsen, Østre Vaag, af Vaaler i Aggershuus Stift, som har tredobbelt forbedret hans forhen vanbrugte Gaard, og foruden andre Forbedringer har optaget over 70 Maal. Ager, 25 Rdlr. Niels Andersen Funnemark af Boe Præstegield i Aggershuus=Stift, som 1778, har opbrudt 20 Maal Ager, og forhen 40 Maal, og har udlagt denne sin Gaard til 2de Aasæder efter hans Død, 15 Rdlr. Iver Tørgerssen Ersgaard af Faaberg i samme Stift, som ey allene har ophævet Fælledskab med sin Naboe, og anseelig forbedret sin Jord, men og i sidste 2de Aar oprettet 4 nye Huusmands=Pladser, uden at legge de forrige øde, 20 Rdlr. Johannes Jversen Førsen af Gusdal i Aggershuus Stift, som 1778 foruden betydelig Forøgelse af Ager og Eng, og en stor Avling af Potatos og Hør, har i eget Huus ladet virke 1440 Alne af Tøyer og Lærreder, hvoraf smukke Prøver ere indsendte, 15 Rdlr. Jver Eriksen Lysgaard af Faaberg i samme Stift, som 1778 af egen store Hør Avling har i sit Huus ladet væve 1072 Alne Dreyel, Lærreder og Strie, foruden andre uldne Tøyer, i alt 1210 Alne efter indsendte meget gode Prøver, 15 Rdlr. Johannes Erichsen Jevne af Øyer i Aggershuus Stift, hvis Kone har foruden de i forrige Aaringer virkede, smukke Klædesorter 1778 af egen Avling hiemme forfærdiget 707 Alne Uldent og Linned, hvoraf Prøver ere foreviiste, og hvoraf han med Kone og Børn bruger til bestandig Hæders=Dragt, foruden hans Gaards betydelige Forbedringer, 20 Rdlr. Martha Christens Datter Jamvold af Øyestad i Christiansands Stift, som har indsendt meget gode Prøver ey allene af de hiemmevirkede Klæder, hun og hendes Mand stode Brudefolk udi 1778, men og af andre smukke Tøyer, i forrige Aaringer ligeledes af hende selv virkede og vævede, 20 Rdlr. Ole Bøe paa Rogvand af Gusdal, i Aggershuus Stift, som 1778 har paa forhen udyrket Mark avlet 64 Lpd. 12 Pd. Hør, 15 Rdlr. Ved Lodkastning imellem Bondelensmand Jon Pedersen, Haar af Jæderen i Christiansands Stift, og Peder Johansen Kluge af Lye Præstegield i samme Stift, tilfaldt sidst bemeldte Peder Johansen Kluge for udmineret og steensat Brønd, 21 trefierdendeel Alne dyb og 4 Alne breed, Prisen 15 Rdlr. Amund Johansen, Traasæt af Faaberg i Aggershuus Stift, som 1778. har ey allene optaget en stor Deel nye Ager og Grøfter, samt opsat en god Deel Steengierde, men og opført et grundmuret Fæhuus, 43 Alne lang og 14 Alne breed, med Tærske og Kornlade over af Træe, 20 Rdlr. Torgius Borrusen Hortved af Biellands Sogn i Christiansands Stift, som 1778 har opsat 1779 Alne Steengierde, fuldkommen høyt og tykt, 15 Rdlr. Ole Jngebrigtsen Mællum af Ringeboe i Aggershuus Stift, som 1778 har dræbt 7 voxne Ulve, 10 Rdlr. Christopher Larssen Finstad af Sparboe i Tronhiems Stift, som 1778 har skudt 4 voxne Biørne, 10 Rdlr. Sivert Mikkelsen Velve af Selboe i Tronhiems Stift, som 1778 har fremdrevet 12 Par største Qværne= eller Mølle=Steene, foruden 30 Par mindre, 10 Rdlr. Alle forbemeldte kan lade disse dem tilkiendte Belønninger afhente hos Selskabets Kasserer, Hr. GeneralAuditeur Collin i Tronhiem mod Qvitteringer, som maa være attesterede af Vedkommendes Præst eller anden bekiendt kongelig Embedsmand. - Paa de for 1778 ved det Kongel. Norske Videnskabers Selskab, udsatte Priis=Spørsmaale ere ingen Besvarelser indkomne i Hensigt til at vinde Prisen; bemeldte Selskab, udsætter altsaa for indeværende Aar 1779 følgende 2de Opgaver: 50 Rdlr. for beste historiske Afhandling om den Norske Agerdyrknings Tilstand og Beskaffenhed i de ældre Tider, besynderligen i det 13de Aarhundrede, for at slutte deraf, om Climatet er forandret eller ikke. 50 Rdlr. udsættes fremdeles for bedste Afhandling om de i Norge giængse Heste= og Qvægsyg domme, samt de mod samme forsøgte og brugelige Lægemidler med Norske for Bondestanden forstaaelige Navne. Besvarelsen ventes postfrie indsendt til Selskabet i Tronhiem inden førstkommende November Maaneds Udgang, skrevet paa Dansk eller Latin, under fremmed Haand og Seigl med Forfatterens Navn i en forseglet Seddel, og paa samme lige Devise med den paa Afhandlingen tegnede. Nyheder.